**ELŐTERJESZTÉS**

**A KÉPVISELŐ-TESTÜLET**

**2019. május 6-i rendes ülésére**

**Előterjesztés**

**Döntés a Budakeszi orvosi ügyelet ellátása tárgyában megkötött szerződés módosításáról és annak finanszírozásáról**

A napirendet tárgyaló ülés dátuma: 2019.05.06.

A napirendet tárgyaló ülés: Pénzügyi Bizottság / Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**: ----

**3.Költségkihatások** és egyéb szükséges feltételeket, illetve megteremtésük javasolt forrásai:

Nem igényel.

**4. Tényállás bemutatása:**

Páty Község Önkormányzatának Képviselő-testülete az 56/2019. (II. 27.) számú határozatával döntött arról, hogy az orvosi ügyelet ellátására vonatkozó megállapodást felmondja, és Páty orvosi ügyeletét Etyek és Herceghalom önkormányzataival közösen kívánják ellátni.

A Budakeszi Orvosi Ügyeletet Budajenő, Budakeszi, Nagykovácsi, Páty, Remeteszőlős és Telki településeken 2018. március 01. napjától a HUNGARY AMBULANCE Egészségügyi és Szolgáltató Közhasznú Nonprofit Korlátolt Felelősségű Társaság látja el. Az orvosi ügyelet költségét a Nemzeti Egészségbiztosítási Alapkezelő által közvetlenül a Budakeszi Orvosi Ügyeletet ellátó szolgáltatónak fizetett támogatás, valamint az azt meghaladó 557.000.-Ft/hó összeg képezi, melyet Budajenő, Budakeszi, Nagykovácsi, Páty, Remeteszőlős, Telki települések önkormányzatai fizetnek lakosságszám alapján.

Páty település felmondásával az orvosi ügyelet költségeit – beleértve Páty településre eső NEAK finanszírozást, és Páty település által eddig fizetett hozzájárulást az előzetes elképzelések szerint – Budajenő, Budakeszi, Nagykovácsi, Remeteszőlős és Telki településeknek kellene finanszírozni az alábbiak szerint:

|  |  |  |  |
| --- | --- | --- | --- |
|  | **Lakosság szám (2018.01.01.)** | **+ szolgáltatás****(+1 orvos)****Ft/hó** | **Kieső NEAK****Ft/hó** |
| **Budajenő** | 1 942 | 37 246 Ft | 35 994 Ft |
| **Budakeszi** | 14 330 | 274 837 Ft | 263 383 Ft |
| **Nagykovácsi** | 7 476 | 150 556 Ft | 144 281 Ft |
| **Remeteszőlős** | 915 | 17 549 Ft | 16 818 Ft |
| **Telki** | 4 005 | 76 812 Ft | 73 611 Ft |
| *Összesen:* | *29 042* | *557 000 Ft* | *533786 Ft* |

A BÖT Társulási Tanácsa az április 2-án tartott rendkívüli ülésén a felmondást tudomásul vette, és felkérte az ügyeletben érintett polgármestereket, hogy a megbízási szerződés módosításának és a finanszírozásnak a kérdését terjesszék a képviselőtestületek elé.

Az augusztus 1-jétől esedékes módosítás az ügyeletben maradó önkormányzatokra megnövekedett költségviseléssel jár. Ez egyrészt az ügyeletet ellátó plusz 1 fő orvos/mentőtiszt lakosságarányos költségéből, másrészt a pátyi lakosokra járó NEAK támogatás elmaradásnak pótlásából áll.

dr. Csutoráné dr. Győri Ottilia a BÖT elnöke jelezte, hogy a megbízott vállalkozóval tárgyalni fog arról, hogy a megbízási díj az ellátandó feladat csökkenésével arányosan változzon. Az augusztus 1-jétől fizetendő hozzájárulás pontos összege így jelenleg még nem ismert. Annyi bizonyos, hogy valamilyen mértékben minden érintett település esetében növekedni fog.

A szerződés módosításának feltétele, hogy az érintett képviselő-testületek az aláíráshoz és a lakosságszámarányos finanszírozáshoz a jóváhagyást megadják.

Telki, 2019. április 16

 Deltai Károly

 polgármester

**Határozati javaslat**

**Telki község Önkormányzat**

**Képviselő-testülete**

**…../2019.( IV. ) Öh.** **számú**

**Határozata**

**Döntés a Budakeszi orvosi ügyelet ellátása tárgyában megkötött szerződés módosításáról és annak finanszírozásáról**

Telki község Önkormányzatának Képviselő-testülete a Budakeszi orvosi ügyelet ellátására vonatkozó szerződés Páty község kiválása miatti módosítására a jóváhagyást megadja.

Felhatalmazza a polgármestert a Budakeszi orvosi ügyelet finanszírozására vonatkozó pénzeszköz átadási megállapodás módosításának aláírására.

Határidő: azonnal

Felelős: polgármester